Document ID: 32004L0045

Direktiva Komisije 2004/45/ES
z dne 16. aprila 2004
o spremembi Direktive 96/77/ES o posebnih merilih čistosti aditivov za živila razen barvil in sladil
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/107/EGS z dne 21. decembra 1988 o približevanju zakonodaj držav članic o aditivih za živila, ki se smejo uporabljati v živilih, namenjenih za prehrano ljudi [1], in zlasti člena 3(3)(a) Direktive,
po posvetovanju z Znanstvenim odborom za prehrano,
ob upoštevanju naslednjega:
(1) V Direktivi Komisije 96/77/ES [2] z dne 2. decembra 1996 o posebnih merilih čistosti aditivov za živila razen barvil in sladil so določena merila čistosti za aditive, navedene v Direktivi 95/2/ES Evropskega parlamenta in Sveta z dne 20. februarja 1995 o aditivih za živila razen barvil in sladil [3].
(2) Znanstveni odbor za prehrano v svojem mnenju z dne 5. marca 2003 ugotavlja, da je zaradi nizke molekulske mase potrebno karagenan uporabljati v najmanjši možni količini. Zato je treba ustrezno merilo zdajšnjih meril čistosti za E 407 karagenan in E 407a (obdelane morske alge eucheuma), določenih v Direktivi 96/77/ES prilagoditi.
(3) Sprejeti je treba specifikacije za nove aditive, odobrene prek Direktive 2003/114/ES Evropskega parlamenta in Sveta z dne 22. decembra 2003, ki spreminja Direktivo 95/2/ES o aditivih za živila razen barvil in sladil: E 907 hidrogenirani poli-1-decen, E 1517 gliceril diacetat in E 1519 benzil alkohol.
(4) Upoštevati je treba specifikacije in analitske metode za aditive, določene v Codex Alimentarius, katerega osnutek je pripravil Skupni strokovni odbor FAO/WHO za aditive v živilih.
(5) Direktivo 96/77/ES je zato treba ustrezno spremeniti.
(6) Ukrepi, predvideni s to direktivo, so v skladu z mnenjem Stalnega odbora za prehransko verigo ljudi in zdravstveno varstvo živali -
SPREJELA NASLEDNJO DIREKTIVO:
Člen 1
Priloga k Direktivi 96/77/ES se spremeni v skladu s Prilogo k tej direktivi.
Člen 2
1. Države članice sprejmejo zakone in druge predpise, potrebne za uskladitev s to direktivo, najpozneje do 1. aprila 2005. Besedilo določb in primerjalno tabelo med določbami in to direktivo takoj predložijo Komisiji.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 3
Izdelki, dani na trg ali označeni pred 1. aprilom 2005, ki niso v skladu s to direktivo, se lahko tržijo dokler ne poidejo zaloge.
Člen 4
Ta direktiva začne veljati 20. dan po objavi v Uradnem listu Evropske unije.
Člen 5
Ta direktiva je naslovljena na države članice.
V Bruslju, 16. aprila 2004

Labels: 0
3
15
17